SA’ner Daryl Impey wen 9de Tour de France-skofSuid-Afrika se Daryl Impey vier sy oorwinning oor die eindstreep van die negende skof van die Tour de France (14 Julie 2019) (Foto: Christophe Ena/AP Photo) Daryl Impey van Suid-Afrika het die negende skof van die Tour de France gewen. Hy het na die Suid-Afrikaanse vlag op sy trui gewys toe hy oor die eindstreep in Brioude gejaag het. Hy het die Belgiese fietsryer Tiesj Benoot geklop in ŉ twee-man-jaagtog. Hulle was deel van ŉ groep van 14 mans wat weggebreek het kort ná die skof in Saint-Etienne begin het. Omdat nie een van die wegbreekryers aanspraakmakers is op die titel in Parys op 28 Julie nie, het die voorloper Julian Alaphilippe en ander topryers hulle toegelaat om vooruit te beweeg. Dit is Impey se eerste skofoorwinning in sewe Tour de France-wedrenne. Hy was in 2013 twee dae lank die voorste ryer.